
MINISTERUL MUNCII, SOLIDARITĂŢII SOCIALE ŞI FAMILIEI
INSPECŢIA  MUNCII  

INSPECTORATUL TERITORIAL DE MUNCĂ MUREŞ
TÂRGU MUREŞ Str.Iuliu Maniu Nr.2

COD FISCAL: 12528175 CONT: RO92TREZ4765003XXX000080 TREZORERIA TG.  MUREŞ

Tel / fax :0265-262698/261622
email: itmms@itm.ms.fx.ro


Nr. ___/_____________


ANUNŢ
Inspectoratul Teritorial de Muncă Mureş organizează în perioada 23.11.2004 – 24.11.2004, concurs pentru ocuparea pe perioadă nedeterminată a următoarelor funcţii publice de execuţie vacante:

· Serviciul Financiar, Resurse Umane, Sistem Informaţional, Administrativ:

· 1 funcţie publică de  execuţie de expert asistent.
· Serviciul Îndrumare Angajatori şi Angajaţi în Domeniul Relaţiilor de Muncă, Evidenţa Muncii:

· 1 funcţie publică de execuţie de  referent asistent.
· Serviciul Control Relaţii de Muncă:

· 1 funcţie publică de execuţie de  inspector de muncă debutant.
Cerinţe pentru ocuparea funcţiei publice de execuţie de expert asistent - Serviciul Financiar, Resurse Umane, Sistem Informaţional, Administrativ:
· studii superioare de lungă durată cu specializare informatică, absolvite cu diplomă de licenţă sau echivalentă;
· vechime în specialitatea studiilor: minimum 1 an;
· cunoştinţe specifice activităţilor aferente postului;

· capacitatea de a lucra în condiţii specifice (ore suplimentare, efort intelectual), abilităţi de comunicare.
Cerinţe pentru ocuparea funcţiei publice de execuţie de referent asistent -  Serviciul Îndrumare Angajatori şi Angajaţi în Domeniul Relaţiilor de Muncă, Evidenţa Muncii:
· studii medii, absolvite cu diplomă;
· vechime în specialitatea studiilor: minimum 6 luni;
· cunoştinţe specifice activităţilor aferente postului;

· cunoştinţe operare computer;

· capacitatea de a lucra în condiţii specifice (ore suplimentare, efort intelectual), abilităţi de comunicare.
Cerinţe pentru ocuparea funcţiei publice de execuţie de inspector de muncă debutant - Serviciul Control Relaţii de Muncă:
· studii superioare de lungă durată economice, juridice, absolvite cu diplomă de licenţă sau echivalentă;
· cunoştinţe specifice activităţilor aferente postului;

· cunoştinţe operare computer;

· capacitatea de a lucra în condiţii specifice (ore suplimentare, efort intelectual), abilităţi de comunicare.
În vederea participării la concurs, candidaţii trebuie să îndeplinească pe lângă cerinţele specifice funcţiilor publice vacante şi condiţiile pentru ocuparea unei funcţii publice, prevăzute la art.50 lit.a)-j) din Legea nr.188/1999 privind Statutul funcţionarilor publici-republicată.

Concursul va consta în: probă scrisă şi interviu.

· Proba scrisă a concursului va avea loc în data de  23.11.2004  ora  10ºº ;

· Interviul va avea loc în data de 24.11.2004 ora 14ºº .

În cadrul probei scrise, candidaţilor pentru funcţia publică de expert asistent, pe lângă testarea scrisă pe suport de hârtie a cunoştinţelor li se vor testa practic, la calculator, cunoştinţele în domeniul informatic.
Dosarele de înscriere la concurs se vor depune până la data de 11.11.2004, ora 15°°,  la sediul Inspectoratului Teritorial de Muncă Mureş din str. Iuliu Maniu nr.2, localitatea Târgu Mureş, jud. Mureş.
Dosarul de concurs va conţine în mod obligatoriu:

· copie după actul de identitate;

· formularul de înscriere furnizat de către instituţie, completat de către candidat;

· copiile diplomelor de studii şi ale altor acte care atestă efectuarea unor specializări;

· copia carnetului de muncă sau, după caz, o adeverinţă care să ateste vechimea în muncă şi, după caz, în specialitate;

· cazierul judiciar;

· adeverinţă care să ateste starea de sănătate corespunzătoare;

· copia fişei de evaluare a performanţelor profesionale individuale din anul anterior sau, după caz, recomandarea de la ultimul loc de muncă (sau instituţia de învăţământ superior pentru prospeţii absolvenţi); 

· declaraţia pe propria răspundere sau adeverinţa care să ateste că nu a desfăşurat activităţi de poliţie politică.

Copiile după actele menţionate mai sus se prezintă însoţite de documentele originale, care se certifică pentru conformitate cu originalul de către secretarul comisiei de concurs, sau în copii legalizate.

  Bibiliografia pentru ocuparea prin concurs a posturilor vacante la Inspectoratul Teritorial de Muncă Mureş este prezentată în Anexa 1.

 
Alte informaţii:  Informaţii suplimentare se pot obţine la sediul instituţiei sau la tel. 262698.

VIZA JURIDICĂ

INSPECTOR ŞEF

EC. CARMEN VAMANU

